[{"text_idx": "#000000", "text": "Nod y Ganolfan yw helpu i fynd i'r afael a\u0302'r galw cynyddol am gymwysiadau a thechnolegau newydd sy\u2019n defnyddio\u2019r sbectrwm radio gan gynnwys meysydd megis ffermio deallus, Rhyngrwyd y Pethau, cerbydau ymreolaethol ar y tir, y mo\u0302r a\u2019r awyr, tu hwnt i 5G, a monitro iechyd o bell."}, {"text_idx": "#000001", "text": "Bydd y Ganolfan yn gwneud defnydd o amgylcheddau arfordirol, ucheldirol a gwledig amrywiol yng Ngheredigion a Phowys, gydag arsyllfa ganolog yn adeilad yr Arglwydd Milford ar gampws Gogerddan."}, {"text_idx": "#000002", "text": "Mae\u2019r prosiect yn cael ei ddatblygu fel rhan o Fargen Twf Canolbarth Cymru ac mae\u2019n seiliedig ar ymgysylltu gweithredol ag amrywiaeth o sectorau diwydiant ac adrannau\u2019r llywodraeth."}, {"text_idx": "#000004", "text": "Wedi\u2019i harwain gan Gynghorau Sir Ceredigion a Phowys, mae\u2019r Fargen Twf yn cael ei chefnogi gan ymrwymiad cyfun o \u00a3110m gan Lywodraethau\u2019r DU a Chymru i drosoli buddsoddiad cyhoeddus a phreifat pellach. Ei nod yw creu swyddi hirdymor a chynyddu cynhyrchiant, gan chwarae rhan allweddol mewn ysgogi adferiad a thwf economaidd ar draws y rhanbarth."}, {"text_idx": "#000005", "text": "Beth rydyn ni'n ei gynnig"}, {"text_idx": "#000006", "text": "Myfyrwyr meistr, gweithwyr proffesiynol a grwpiau defnyddwyr ym maes peirianneg sbectrwm radio"}, {"text_idx": "#000007", "text": "Cysyniadau newydd ym maes datblygu masnachol a gwelliannau i alluoedd neu wasanaethau presennol."}, {"text_idx": "#000008", "text": "Defnyddio gwybodaeth academaidd, mewnwelediad sectoraidd ac ymchwiliad cydweithredol."}, {"text_idx": "#000009", "text": "Dod ag arloeswyr diwydiant, galluoedd offer a thalent sy\u2019n gyrru diwydiannau sy\u2019n dibynnu ar sbectrwm ynghyd."}, {"text_idx": "#000010", "text": "Mae gweithgaredd y Ganolfan Sbectrwm Genedlaethol wedi\u2019i strwythuro ar hyn o bryd o dan dri philer a byddwn yn gweithio gyda phartneriaid cyflawni allweddol ar gyfer pob piler yn ogystal ag ystod o bartneriaid diwydiant eraill. Mae\u2019r prosiect wedi\u2019i strwythuro o fewn tri philer:"}, {"text_idx": "#000011", "text": "Gall sectorau eraill, megis iechyd, ddod yn fwy amlwg yn ystod y broses ddatblygu."}, {"text_idx": "#000012", "text": "Bydd y Ganolfan Sbectrwm Genedlaethol yn seiliedig ar fodel canolbwynt ac adenydd, gydag arsyllfa ganolog yn ogystal ag amrywiaeth o amgylcheddau ystod radio awyr agored ar gyfer profi ac arbrofi."}, {"text_idx": "#000013", "text": "Mae gan y Brifysgol eisoes amrywiaeth o amgylcheddau awyr agored, gan gynnwys gwledig, arfordirol ac ucheldirol, sy\u2019n addas ar gyfer y dibenion hyn."}, {"text_idx": "#000014", "text": "Caiff cyfleusterau eraill eu datblygu i\u2019w defnyddio drwy gytundeb yng Ngheredigion a Phowys fel bod yr amgylcheddau canlynol ar gael i rwydwaith o ddefnyddwyr sbectrwm radio ledled y DU:"}, {"text_idx": "#000015", "text": "Trwy greu lleoliad ffisegol, rhwydwaith diwydiant a hyfforddwyr i weithio gyda a datblygu sgiliau mewn amrywiaeth o dechnolegau sbectrwm."}, {"text_idx": "#000016", "text": "Mae\u2019r prosiect yn deillio o gydweithio ac ymgysylltu agos a\u0302 phartneriaid yn y diwydiant, gan ymateb i anghenion a nodwyd. Mae gennym offer profi ac arbenigedd i helpu i ddatblygu a dilysu arloesiadau mewn technolegau sbectrwm ar lefel genedlaethol, ranbarthol a sectoraidd."}, {"text_idx": "#000017", "text": "Mae\u2019r prosiect yn cyd-fynd a\u0302 blaenoriaethau llywodraethau rhanbarthol, Cymru a\u2019r DU o ran harneisio arloesedd i sbarduno twf economaidd."}, {"text_idx": "#000018", "text": "Rydym yn hwyluso llwybrau ariannu i\u2019r Llywodraeth ac endidau preifat i fuddsoddi mewn cydweithrediadau hirdymor a arweinir gan ddiwydiant gan ganolbwyntio ar ddatrys problemau a gwella cystadleurwydd, cynhyrchiant a chynaliadwyedd diwydiannau sy\u2019n dibynnu ar dechnolegau sbectrwm."}, {"text_idx": "#000019", "text": "Rydym yn gweithio gyda phartneriaid addysg ac ymchwil eraill i hyrwyddo a chynyddu ymchwil a datblygiad mewn mentrau bach a chanolig, a hwyluso cyfnewid gwybodaeth rhwng diwydiant a phrifysgolion."}, {"text_idx": "#000020", "text": "Beth sy'n ein gwneud yn wahanol"}, {"text_idx": "#000021", "text": "Hon fydd y Ganolfan Sbectrwm Genedlaethol gyntaf yn y DU. Mae ei hystod eang o leoliadau a\u2019i mynediad i diroedd amrywiol a lleoliadau anghysbell, ynghyd a\u0302 gofod awyr ymyrraeth isel, yn cynnig lleoliad delfrydol ar gyfer arbrofi a\u0302 thechnoleg sbectrwm a gweithgaredd prawf cysyniad."}, {"text_idx": "#000022", "text": "Mae partneriaid cyflawni allweddol y ganolfan yn cysylltu aelodau ar draws rhanbarthau a sectorau a\u0302 chyrhaeddiad byd-eang. Mae lleoliad cydweithio pwrpasol ac arbenigedd ym Mhrifysgol Aberystwyth yn hwyluso mynediad at offer, talent, datblygiadau diwydiant a defnyddwyr technolegau sbectrwm newydd."}, {"text_idx": "#000023", "text": "Mae Prifysgol Aberystwyth yn cynnig MSc mewn Peirianneg Sbectrwm Radio ac yn datblygu cyfloedd hyfforddi ar gyfer diwydiant a busnesau lleol sy\u2019n awyddus i uwchsgilio staff yn y meysydd cynyddol bwysig hyn."}, {"text_idx": "#000024", "text": "Dilynwch y datblygiadau diweddaraf a holl newyddion a digwyddiadau\u2019r Ganolfan yma."}, {"text_idx": "#000025", "text": "Am wybodaeth bellach am y Ganolfan neu os hoffech drafod anghenion penodol, cysylltwch a\u0302 ni yn ddi-oed."}, {"text_idx": "#000026", "text": "I gael mwy o wybodaeth am y Ganolfan neu os oes gennych ofynion penodol yr hoffech eu trafod, cysylltwch a\u0302 ni:"}]